คาดสงกรานต์เงินสะพัด 15160 ล้านบาท ททท.ร่วมกับสหพัฒน์ฯส่งเสริมเที่ยวไทย
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ช่วงเทศกาล สงกรานต์วันที่ 13-17 เม.ย.นี้ คาดว่าจะมีรายได้ทางการท่องเที่ยวสะพัดกว่า 15,160 ล้านบาท เติบโต 18% จากปีก่อน และมีจำนวนนักท่องเที่ยว 2.64 ล้านคน โต 6% แบ่งเป็นรายได้จากตลาดคนไทยเที่ยวไทย 6,980 ล้านบาท โต 3.5% มีจำนวนนักท่องเที่ยว 2.14 ล้านคนต่อครั้ง เติบโต 2% ขณะที่ตลาดต่างประเทศจะมีนักท่องเที่ยวเดินทางมาไทย 495,000 คน โต 26% สร้างรายได้สะพัด 8,180 ล้านบาท โต 34% ทั้งนี้ ตลาดต่างประเทศมีจำนวนเที่ยวบินเช่าเหมาลำและเที่ยวบินพิเศษ ที่ขออนุญาตบินเข้ามาในช่วงนี้กว่า 94 เที่ยวบิน รวมจำนวนที่นั่งบิน 21,828 ที่นั่ง โดยประเทศที่บินมา มากที่สุด คือ จีน เกาหลีใต้ รัสเซีย เดนมาร์ก ญี่ปุ่น เมียนมา สหราชอาณาจักร สวีเดน ฟินแลนด์ อิหร่าน และไต้หวัน ขณะที่ตลาดไทยเที่ยวไทยยังโตได้ไม่มากเนื่องจากเศรษฐกิจที่ยังไม่ฟื้นตัว ทำให้ประชาชนระมัดระวังการจับจ่าย รวมถึงวิกฤติภัยแล้งส่งผลกระทบต่อความสวยงามของแหล่งท่องเที่ยว,นายเวทิต โชควัฒนา กรรมการรองผู้อำนวยการ บริษัท สหพัฒนพิบูล กล่าวว่า บริษัทได้ลงนามบันทึกความร่วมมือส่งเสริมการท่องเที่ยวไทยกับ ททท.ระหว่างวันที่ 1 ก.ค.- 22 ก.ย.นี้ โดยจับรางวัลเป็นตั๋วเครื่องบินพร้อมที่พักใน 12 เมืองต้องห้ามพลาดพลัสทุกวัน ให้ผู้ที่ซื้อมาม่าคัพที่จะพิมพ์ภาพแหล่งท่องเที่ยว 12 เมืองนี้ เพื่อแนะนำแหล่งท่องเที่ยว มองว่านอกจากช่วยกระตุ้นการท่องเที่ยวแล้ว ยังกระตุ้นยอดขายโตได้ 5-10% จากยอดขายปกติของมาม่าคัพ.
ช่วงเทศกาล สงกรานต์วันที่ 13-17 เม.ย.นี้ คาดว่าจะมีรายได้ทางการท่องเที่ยวสะพัดกว่า 15,160 ล้านบาท เติบโต 18% จากปีก่อน และมีจำนวนนักท่องเที่ยว 2.64 ล้านคน โต 6% แบ่งเป็นรายได้จากตลาดคนไทยเที่ยวไทย 6,980 ล้านบาท โต 3.5%
ข่าวเศรษฐกิจ,ยุทธศักดิ์ สุภสร,วันสงกรานต์,เงินสะพัด,เที่ยวสงกรานต์,เวทิต โชควัฒนา,ส่งเสริมการท่องเที่ยวไทย,จับรางวัล,ตั๋วเครื่องบิน,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ